
Ministru kabineta rīkojums Nr. 838
Rīgā 2024. gada 15. oktobrī (prot. Nr. 44 31. §)
Par apropriācijas pārdali neatliekamu un nozīmīgu pasākumu īstenošanai labklājības nozarē
· 1. Atbalstīt apropriācijas pārdali 2024. gadā starp šādām Labklājības ministrijas pamatbudžeta programmām, apakšprogrammām un budžeta izdevumu kodiem atbilstoši ekonomiskajām kategorijām:
· 1.1. apakšprogrammas 05.01.00 "Sociālās rehabilitācijas valsts programmas" ietvaros, samazinot izdevumus pārējiem valsts budžeta uzturēšanas izdevumu transfertiem pašvaldībām 1 878 166 euro apmērā 2024.–2026. gada prioritārā pasākuma "Aprūpes mājās pakalpojuma attīstība pašvaldībās" īstenošanai un palielinot izdevumus subsīdijām un dotācijām 1 878 166 euro apmērā, lai nodrošinātu sociālās aprūpes pakalpojumu sniegšanu dienas aprūpes centros personām ar garīga rakstura traucējumiem (439 824 euro) un pilngadīgām personām mobilās komandas paliatīvās aprūpes pakalpojumu pacienta dzīvesvietā (1 438 342 euro);
· 1.2. apakšprogrammas 05.01.00 "Sociālās rehabilitācijas valsts programmas" ietvaros, samazinot izdevumus subsīdijām un dotācijām 71 072 euro apmērā 2023.–2025. gada prioritārā pasākuma "Ārpusģimenes aprūpes atbalsta pakalpojumu pilnveide, tai skaitā bērniem īpašās situācijās" apakšpasākuma "Nodrošināts sociālās rehabilitācijas pakalpojums bērniem ar uzvedības traucējumiem" īstenošanai un palielinot izdevumus pārējiem valsts budžeta uzturēšanas izdevumu transfertiem pašvaldībām 71 072 euro apmērā pasākuma "Valsts atbalsts pašvaldībām par sociālo pakalpojumu nodrošināšanu personas dzīvesvietā" īstenošanai;
· 1.3. no apakšprogrammas 22.03.00 "Valsts atbalsts ārpusģimenes aprūpei", samazinot dotāciju no vispārējiem ieņēmumiem un izdevumus pārējiem valsts budžeta uzturēšanas izdevumu transfertiem pašvaldībām 4 948 759 euro apmērā 2023.–2025. gada prioritārā pasākuma "Ārpusģimenes aprūpes atbalsta pakalpojumu pilnveide, tai skaitā bērniem īpašās situācijās" apakšpasākuma "Nodrošināts bāreņu un bez vecāku gādības palikušo bērnu atbalsts patstāvīgas dzīves uzsākšanai pēc pilngadības sasniegšanas" īstenošanai:
· 1.3.1. uz apakšprogrammu 05.01.00 "Sociālās rehabilitācijas valsts programmas", palielinot dotāciju no vispārējiem ieņēmumiem 3 269 837 euro apmērā un izdevumus pārējiem valsts budžeta uzturēšanas izdevumu transfertiem pašvaldībām 2 878 136 euro apmērā, lai nodrošinātu pasākuma "Valsts atbalsts pašvaldībām par sociālo pakalpojumu nodrošināšanu personas dzīvesvietā" īstenošanu (407 459 euro), asistenta un pavadoņa pakalpojuma (mērķdotācija pašvaldībām) īstenošanu (2 059 605 euro) un sociālās rehabilitācijas pakalpojumus vardarbībā cietušām pilngadīgām personām (411 072 euro), izdevumus subsīdijām un dotācijām  387 259 euro apmērā sociālās rehabilitācijas pakalpojumu vardarbību veikušām pilngadīgām personām, izdevumus precēm un pakalpojumiem 4442 euro apmērā ekspertu pētījuma "Pētījums par psihologa pakalpojuma nodrošināšanu bērniem ar smagu saslimšanu vai invaliditāti un viņu tuviniekiem" nodrošināšanai;
· 1.3.2. uz apakšprogrammu 05.37.00 "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana", palielinot dotāciju no vispārējiem ieņēmumiem 109 723 euro apmērā un izdevumus pamatkapitāla veidošanai apkures katla nomaiņai Sociālās integrācijas valsts aģentūrā;
· 1.3.3. uz apakšprogrammu 05.03.00 "Aprūpe valsts sociālās aprūpes institūcijās", palielinot dotāciju no vispārējiem ieņēmumiem 1 569 199 euro apmērā un izdevumus precēm un pakalpojumiem 551 259 euro apmērā pakalpojumu nodrošināšanai valsts sociālās aprūpes centros saistībā ar preču un pakalpojumu cenu pieaugumu un skursteņa un ūdenstorņa demontēšanai un infrastruktūras remontdarbu nodrošināšanai, un izdevumus pamatkapitāla veidošanai 1 017 940 euro apmērā valsts sociālās aprūpes centru neatliekamu remontdarbu nodrošināšanai;
· 1.4. no apakšprogrammas 22.03.00 "Valsts atbalsts ārpusģimenes aprūpei", samazinot dotāciju no vispārējiem ieņēmumiem un izdevumus subsīdijām un dotācijām 578 348 euro apmērā 2023.–2025. gada prioritārā pasākuma "Ārpusģimenes aprūpes atbalsta pakalpojumu pilnveide, tai skaitā bērniem īpašās situācijās" apakšpasākuma "Nodrošināta ārpusģimenes aprūpes atbalsta centru sniegto pakalpojumu pilnveide un paplašināšana, kā arī stiprinātas aizbildņu prasmes un zināšanas bērnu aprūpē" īstenošanai:
· 1.4.1. uz apakšprogrammu 05.03.00 "Aprūpe valsts sociālās aprūpes institūcijās", palielinot dotāciju no vispārējiem ieņēmumiem un izdevumus precēm un pakalpojumiem 288 484 euro apmērā pakalpojumu nodrošināšanai valsts sociālās aprūpes centros saistībā ar preču un pakalpojumu cenu pieaugumu;
· 1.4.2. uz apakšprogrammu 22.03.00 "Valsts atbalsts ārpusģimenes aprūpei", palielinot dotāciju no vispārējiem ieņēmumiem un izdevumus subsīdijām un dotācijām 218 232 euro apmērā ārpusģimenes aprūpes atbalsta centru sniegto pamatpakalpojumu nodrošināšanai, tai skaitā psihologu konsultācijām adoptētājiem, aizbildņiem un viesģimenēm, konsultācijām ārkārtas aizbildņiem, kā arī atbalsta grupu un pakalpojumu administrēšanas izdevumu nodrošināšanai;
· 1.4.3. uz apakšprogrammu 05.62.00 "Invaliditātes ekspertīžu nodrošināšana", palielinot dotāciju no vispārējiem ieņēmumiem un izdevumus atlīdzībai 71 632 euro apmērā, lai Veselības un darbspēju ārstu valsts komisija nodrošinātu piemaksas ārstiem ekspertiem par papildus veiktajām invaliditātes ekspertīzēm un klientu apkalpošanas speciālistiem par papildu darba apjomu.
· 2. Atbalstīt Labklājības ministrijas pamatbudžeta apakšprogrammas 05.01.00 "Sociālās rehabilitācijas valsts programmas" izdevumu pārējiem valsts budžeta uzturēšanas izdevumu transfertiem pašvaldībām ietvaros pārdali, samazinot izdevumus 2024.–2026. gada prioritārā pasākuma "Aprūpes mājās pakalpojuma attīstība pašvaldībās" īstenošanai 637 811 euro apmērā un palielinot izdevumus sociālās aprūpes pakalpojumu sniegšanas dienas aprūpes centros personām ar garīga rakstura traucējumiem nodrošināšanai 285 781 euro apmērā un pasākuma "Valsts atbalsts pašvaldībām par sociālo pakalpojumu nodrošināšanu personas dzīvesvietā" nodrošināšanai 352 030 euro apmērā.
· 3. Atbalstīt apropriācijas pārdali starp Labklājības ministrijas speciālā budžeta apakšprogrammām un budžeta izdevumu kodiem atbilstoši ekonomiskajām kategorijām 2024. gadā, apakšprogrammā 04.03.00 "Darba negadījumu speciālais budžets" samazinot izdevumus subsīdijām un dotācijām, kas paredzēti pārskaitījumiem medicīnas iestādēm par personas ārstēšanos, aprūpi, medicīnisko un profesionālo rehabilitāciju sakarā ar nelaimes gadījumu darbā vai arodslimību, protezēšanu, rehabilitācijas līdzekļu iegādi un to remontu, pavadoņa pakalpojuma un ārstniecības iestādes apmeklēšanai paredzēto ceļa izdevumu apmaksu, 97 769 euro apmērā un apakšprogrammā 04.05.00 "Valsts sociālās apdrošināšanas aģentūras speciālais budžets" palielinot izdevumus precēm un pakalpojumiem 97 769 euro apmērā Valsts sociālās apdrošināšanas aģentūras nekustamo īpašumu pārvaldīšanas izmaksu sadārdzinājuma segšanai, izdevumus sedzot no pārējo speciālā budžeta apakšprogrammu izdevumu atskaitījumiem atbilstoši to ieņēmumu īpatsvaram gada sociālās apdrošināšanas iemaksu summā.
· 4. Atbalstīt Labklājības ministrijas speciālā budžeta apakšprogrammas 04.05.00 "Valsts sociālās apdrošināšanas aģentūras speciālais budžets" izdevumu precēm un pakalpojumiem ietvaros pārdali, samazinot izdevumus 2024.–2026. gada prioritārā pasākuma "Pensiju, pabalstu un atlīdzību piegādes saņēmēja dzīvesvietā samaksas pieauguma kompensēšana" īstenošanai 74 625 euro apmērā un palielinot izdevumus Valsts sociālās apdrošināšanas aģentūras nekustamo īpašumu pārvaldīšanas izmaksu sadārdzinājuma segšanai 21 212 euro apmērā un izdevumus komunālo maksājumu sadārdzinājuma segšanai 53 413 euro apmērā.
· 5. Atbalstīt apropriācijas pārdali Labklājības ministrijas speciālā budžeta apakšprogrammas 04.05.00 "Valsts sociālās apdrošināšanas aģentūras speciālais budžets" ietvaros starp budžeta izdevumu kodiem atbilstoši ekonomiskajām kategorijām 2024. gadā, samazinot izdevumus precēm un pakalpojumiem 222 640 euro apmērā 2024.–2026. gada prioritārā pasākuma "Pensiju, pabalstu un atlīdzību piegādes saņēmēja dzīvesvietā samaksas pieauguma kompensēšana" īstenošanai un palielinot izdevumus pamatkapitāla veidošanai 222 640 euro apmērā Valsts sociālās apdrošināšanas aģentūras informācijas sistēmu pielāgošanai saistībā ar informācijas sistēmas RINA programmatūras izmaiņām (139 150 euro) un saistībā ar izmaiņām normatīvajos aktos (83 490 euro).
· 6. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1., 2., 3., 4. un 5. punktam.
· 7. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1., 2., 3., 4. un 5. punktam  un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

